b'\n_START_ARTICLE_\nMe\xc4\x91uvladin panel o klimatskim promjenama\n_START_PARAGRAPH_\nMe\xc4\x91uvladin panel o klimatskim promjenama (engleski: Intergovernmental Panel on Climate Change, IPCC) nastao je 1988. na poticaj Ujedinjenih naroda, Svjetske meteorolo\xc5\xa1ke organizacije i Programa za okolinu UN-a (UNEP) da bi procijenio rizik od klimatskih promjena uzrokovanih ljudskom aktivno\xc5\xa1\xc4\x87u._NEWLINE_IPCC je 2007. godine podijelio Nobelovu nagradu za mir s biv\xc5\xa1im potpredsjednikom SAD-a Alom Goreom ._NEWLINE_IPCC ne vr\xc5\xa1i istra\xc5\xbeivanja, niti prati klimatske i druge fenomene. Jedna od glavnih aktivnosti IPCC je izdavanje posebnih izvje\xc5\xa1taja vezanih uz primjenu Okvirne konvencije UN o promjeni klime (UNFCCC). IPCC svoje procjene uglavnom temelji na znanstvenoj literaturi. IPCC-ovi izvje\xc5\xa1taji \xc4\x8desto se citiraju u debatama vezanim uz promjene klime. Ve\xc4\x87ina dr\xc5\xbeava i me\xc4\x91unarodnih organizacija smatra UN-ov klimatski panel autoritetom. Sve IPCC-ove tehni\xc4\x8dke izvje\xc5\xa1taje detaljno provjeravaju znanstvenici.'